Švejna, Ivan, poslanec NR SR (2014-05-14):
Ďakujem. Vážená dáma predsedajúca, vážený pán minister, vážené kolegyne, kolegovia, dovoľte mi, aby som sa ja vyjadril k uvedenému dokumentu. No ja som rozmýšľal dlho, že ako poňať svoje vystúpenie tak, aby to nebolo, žeby som sa ani neopakoval a aby som tu zase svoje názory na makroekonomické údaje neporovnával s uvedeným návrhom. Takže trošku to netradične pojmem, moje vystúpenie, a skôr sa sústredím z pohľadu toho, čo vlastne zaujíma občanov, pre ktorých sa vlastne pripravujú nejaké nové opatrenia. Ale na úvod dovoľte mi povedať, že tento program stability, to vieme, že to je vlastne povinná jazda, že každý rok to teda pán minister musí predložiť, a presne pred rokom sme tiež schvaľovali tento program stability a musím zase povedať z tej minuloročnej skúsenosti, že tento dokument nepovažujem až tak za podstatný, pretože aj v minulom roku, ako viete, tak keď sa prezentovali východiská štátneho rozpočtu v auguste, tak vlastne tam bolo veľa vecí, ktoré boli úplne v rozpore so schváleným programom stability. Takže preto hovorím, dôležitejšie pre mňa je skutočne, aké prídu opatrenia, ako bude vyzerať rozpočet. Takže čo sa týka samotného programu, ja mám trošku obavy nie z toho, čo tu je, ale z toho, čo tu nie je. A ja sa len sústredím na to, čo v podstate najviac by aj občanov malo zaujímať, a to je vlastne stránka 37 a 38 uvedeného dokumentu, kde vlastne ministerstvo načŕta svojím spôsobom, akým, akým vlastne chce zvýšiť príjmy, resp. aké opatrenia chce urobiť. Tak dovoľte mi v krátkosti rozobrať a postaviť sa nejako ku každému tomu opatreniu. Tak prvá vec, že zachovanie výnosu a zvýšenie úspešnosti výberu DPH. Tu musím skutočne pochváliť pána ministra za to, že skutočne vyvíja veľkú snahu na to, aby sa odhalili tzv. dépeháčkari, a mne, to je všeobecne aj známe, strašne vadia títo dépeháčkari, pretože ich považujem za nie podvodníkov, ale lúpežníkov, ktorí vlastne falšovanými dokumentmi okrádajú spoločnú kasu, a dokonca si myslím, že by sa to dokonca aj takéto podvody, teda neplatenia, resp. vyberanie vratiek DPH mali posudzovať podľa Trestného zákonníka takisto ako akákoľvek lúpež, a to znamená, to sa by malo aj zjednotiť, čo sa týka premlčacích lehôt a dokonca aj trestných sadzieb. To je môj osobný názor, pretože ja v tom vidím priame rovnítko. Či to niekto urobí proste falšovaným dokumentom alebo rovno prepadne banku, podľa mňa je to to isté. Takže toto vítam a, samozrejme, ja dokonca tvrdím, že možno by sa dalo predsa len ísť ešte ďalej. To znamená, že ísť aj, pokiaľ sa dá, samozrejme, aj do minulosti, pretože vieme, že mnohí podnikatelia, a nielen jeden, dvaja-traja, ale v podstate v každom jednom okresnom meste bol taký „podnikateľ“, kde sa živil tým, že vyberal vratky z daňového úradu. A možno tu by sa dalo aj otvoriť možno do budúcna nejaká taká aj filozofická debata, do akej miery tá finančná správa by mala byť odpolitizovaná, a to myslím ako nieže ľavo-pravo, ale skutočne tak, aby jednoducho nebola predmetom alebo ani vôbec tí okresní úradníci neboli predmetom akýchkoľvek politických diskusií, a viem, že aj teraz bol taký prípad, a to nie je výčitka strane, ale jednoducho ktorý jasne naznačoval, že, že, medializovaný, že bol politický vplyv prostredníctvom sponzorov, ktorí vlastne chceli mať osobu, ktorá bola, tá osoba bola šéfkou daňového úradu. Takže teraz poviem ironicky, bol to jasný „podnikateľský plán“ toho podnikateľa, ale teraz nebudem nič menovať. Ale mne ide o to, aby aj v budúcnosti bolo čo najmenej, odpolitizovať, lebo toto je tá cesta, čo ja stále tvrdím, že treba ísť po tých veľkých, po tých veľkých podvodníkoch a nehľadať pár eur proste u malých. Takže ja verím, že, že, že tento, tento, tento proces odhaľovania takýchto lúpežníkov bude pokračovať, a čím viacej bude takých tých príkladov, tamtých viacej, aj ostatní proste budú, budú sa obávať používať takéto metódy. Dobre, takže jedna pochvala, teraz dovoľte aj kritiku. Takže bod druhý, to rozšírenie povinnosti používať elektronické registračné pokladnice. No ja, samozrejme, neviem vypočítať a neviem, akým spôsobom sa vypočítalo, že by skutočne boli až také veľké daňové úniky, ktoré by prešli, keby sme spočítali tých lekárov a notárov a právnikov, že skutočne, že či to dá 71 miliónov. Ja sa teda obávam, že, že ja napríklad až také skúsenosti nemám, a to, že niekto bude mať registračný blok alebo, ja neviem, vydá nejaký paragon, ako nemyslím automaticky, že, že, proste že chce podvádzať, a tých, s ktorými komunikujem a ktorí nemajú registračné pokladnice, ani raz sa mi nestalo, že by nechceli odvádzať, a tiež sa mi to trošku zdá až trošku tak, jak by som povedal, pritiahnuté za vlasy, lebo teraz poviem tak trošku ironicky, nech trošku obveselím, že my sme, my sa môžeme zapísať do Guinnessovej knihy rekordov, že u nás je najväčší počet, my najväčší počet áut vyrobíme na hlavu obyvateľa, ale teraz budeme mať aj najväčší počet registračných pokladníc na hlavu obyvateľa. (Povedané so smiechom.) Jednoducho nepoznám krajinu, kde by až v takej miere tieto registračné pokladnice boli rozšírené, a určite, určite, samozrejme, aj tí, čo to budú musieť zakúpiť a tak ďalej, budú mať s tým, s tým náklady a nie som si istý, že či všetci, všetci z nich akože doteraz sa snažili vyhýbať alebo nedávať bločky. S tým priamo súvisí, samozrejme, ja neviem posúdiť farmaceutické firmy, skutočne neviem posúdiť cez zdravotníctvo. Neviem, je to na lekároch, či si myslia, že tie reformy zdravotníctva majú byť v tom, že proste budú tam nejaké registračné pokladnice, že či to je najdôležitejší problém zdravotníctva, ale detto, čo sa týka toho kovošrotu, ja sa obávam, že tam budú, ja rozumiem, rozumiem tej snahe, ale obávam sa, že či ten spôsob, akým sa navrhuje, že či bude efektívny a či nebude, nebude, jak by som povedal, nebude nakoniec predsa len sterilný a nebude sa to obchádzať. A neviem si predstaviť, proste akým spôsobom aj tí ľudia, ktorí, vieme, že tí, ktorí skutočne majú malé príjmy a tým sa živia, akým oni proste byrokratickým spôsobom budú musieť vykazovať tie zrážkové dane a tak ďalej. Ja si to proste neviem predstaviť, lebo to sú vyslovene nízkopríjmové kategórie, ktoré, málokto z nich majú účty a podobne. No ale prax ukáže, ako to bude fungovať. Ja len stále narážam na to, že ten odhad tých príjmov podľa mňa je veľmi ťažko, ťažko odhadnúť. Bod štvrtý, zúčtovanie sociálnych odvodov. Je možno len na to mať názor, názor taký či onaký, ale ja v princípe, v princípe v tom nevidím nejaký, nejaký problém, keď sú rôzne aj zúčtovania iných odvodov. Takže v tom nevidím toto opatrenie, nevidím ako, ako nejako vyslovene, že negatívne. A dodatočné opatrenie v rámci reformy ESO ťažko posúdiť. Z tohto vôbec neviem povedať ako, teraz nie v zlom, ale papier znesie všetko. To znamená, tam sa dá povedať, že koľko sa ide ušetriť, až ten fakt skutočne, koľko sa urobilo, koľko sa zrušilo tých rozpočtoviek, až to mi dá nakoniec nejakú, nejakú predstavu, do akej miery, do akej miery sa tento účel vyšiel. No ja, čo ma mrzí, čo ma mrzí, že tie opatrenia, ktoré sú, ktoré chystá zaviesť vláda, sú vo veľmi v takom vágnom stave a, žiaľbohu, žiaľbohu, sa mi zdá, že dokonca v časopise Trend som čítal tie opatrenia podrobnejšie rozpísané a časopis Trend tvrdí – a teraz to, samozrejme, nehovorím, že, že je to pravda, hej, ako, Bože, všetko, čo sa napíše, že je pravda, to určite nie, však to vieme všetci na vlastných skúsenostiach – a že ministerstvo financií má v šuplíku pripravené takmer všetky návrhy zmien a čaká, predpokladám, možno, možno je to zase volebný cyklus, že nechce povedať teraz rovno, že presne, čo sa týka. Lebo mňa by skutočne, skutočne zaujímalo, ja neviem, napr. s tými, s tými zdaňovaniami nehnuteľností. A myslím, že aj každého občana tejto republiky by to zaujímalo, že čo to vlastne bude. To proste napísať len jednou vetou, že zmeníme zdaňovanie nehnuteľností, no ako skutočne by ma to zaujímalo, zaujímalo, že aký je ten teda návrh, ktorý teda podľa tohto časopisu je už v šuflíku. No a takisto, ja neviem, podnikateľov by určite zaujímala tá vágna veta, že čo to vlastne úprava tých daňových výdavkov, to znamená na výdavkoch na, pri priamych daniach. To znamená, že, pokiaľ viem, teda nás rôzne druhy odpisovania. Takže k tomu sa neviem vyjadriť, lebo tento dokument mi nejako nedáva, nedáva k tomu dostatočný priestor. Takže dovoľte mi už len tak na záver, že už len nejakú takú len poznámku alebo dve poznámky. Samozrejme, budem, všetci máme názor nejaký iný, že akým spôsobom, akým spôsobom znižovať ten deficit a zadlženosť. Ja stále používam ten systém, že najskôr hľadám, proste kde ušetriť, a potom, až potom následne, keď sa vyčerpajú všetky možnosti ušetrenia, rozmýšľam, že kde zase zaviesť nejakú daň. No tak na to máme asi iný názor. Ale jednu vec, ktorú ja dlhodobo hovorím a všeobecne je to známe a zase by som to chcel len otvoriť, je ten, adresnosť tých dávok v sociálnom systéme. Samozrejme, je to velikánsky komplex tej adresnosti, lebo tam je skoro 100 dávok a podobne. Ale nesúhlasím, pán minister, s tým, že na adresnom dávok potrebujeme nejaký špeciálny softvér na porovnanie a tak ďalej. Ja rozumiem, čo hovoríte, ale ja tvrdím opak, že pokiaľ, ešte raz, pokiaľ niekto chce nejakú dávku, a hovorím teraz filozoficky, samozrejme, tak ten dotyčný musí dokázať, že má na to nárok. A mne je úplne jedno, či sa nejaké systémy previažu, nepreviažu a tak ďalej. Keď si ako príklad, ako príklad, hej, zdôrazňujem, povieme, že detské, detské, jak sa to volá, detské dávky vo výške 22,50 nebudú pre bohatých ľudí. No tak keď to nebude automaticky, tak človek, ten ktorý proste chce tú dávku, tak musieť dokázať, že má nižší príjem celoročný ako XY, hej. Podľa mňa na to netreba nejaký špeciálny softvér. Treba, samozrejme, na to filozofiu, povedať si tie arbitrárne hranice, lebo tie arbitrárne hranice vždy budú. Arbitrárne znamená, že proste niečo sa musí povedať, keď je akákoľvek dávka, je svojím spôsobom arbitrárne stanovená. Takže ja si myslím, že tento veľký priestor stále existuje. Otázka, samozrejme, je, že či je, či je stále ako reálna vôľa do toho ísť. Takže ďakujem za pozornosť.